CELEX: 62010TN0430
Language: sk
Date: 2010-09-17 00:00:00
Title: Vec T-430/10: Žaloba podaná 17. septembra 2010 — Magnesitas de Rubián a i./Komisia

20.11.2010   
            
            
               SK
            
            
               Úradný vestník Európskej únie
            
            
               C 317/39
            
         Žaloba podaná 17. septembra 2010 — Magnesitas de Rubián a i./Komisia
   (Vec T-430/10)
   ()
   2010/C 317/71
   Jazyk konania: španielčina
   
      Účastníci konania
   
   
      Žalobkyne: Magnesitas de Rubián, SA (Incio, Španielsko), Magnesitas Navarras, SA (Zubiri, Španielsko), Ellinikoi Lefkolithoi Anonimos Metalleftiki Viomichaniki Naftiliaki kai Emporiki Etaireia (Atény, Grécko) (v zastúpení: H. Brokelmann a P. Martínez-Lage Sobredo, advokáti)
   
      Žalovaná: Európska komisia
   
      Návrhy žalobkýň
   
   
               —
            
            
               zrušiť odsek 3 referenčného dokumentu o najlepších dostupných technikách v odvetviach výroby cementu, vápna a oxidu horečnatého (Ú. v. EÚ C 166, 25.6.2010), ako aj odkazy na odvetvie oxidu horečnatého v ostatných odsekoch,
            
         
               —
            
            
               subsidiárne, za predpokladu, že Všeobecný súd nezruší celý odsek 3 citovaného právneho aktu, zrušiť v každom prípade bod 3.5.5.4 tohto právneho aktu, vrátane hodnôt emisií uvedených v tabuľke 3.11, a
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Predmetná žaloba je podaná proti aktu, ktorý prijala Komisia v rámci smernice Európskeho parlamentu a Rady 2008/1/ES z 15. januára 2008 o integrovanej prevencii a kontrole znečisťovania životného prostredia (1), ktorá zavádza systém kontroly znečisťovania a upravuje mechanizmus povoľovania pre niektoré priemyselné zariadenia.
   V tomto právnom akte sa ako najlepšia dostupná technika (NDT) uvádza zníženie emisií SOx vznikajúcich z vyrábaných plynov a bez ohľadu na to, že boli oveľa viac znížené než v akomkoľvek inom odvetví, stanovuje hodnoty emisií pre SOx, ktoré podľa žalobkýň možno dosiahnuť len použitím techník, ktoré spôsobujú vážne škody na životnom prostredí. Na druhej strane podľa žalobkýň sú tieto hodnoty stanovené na základe údajov predložených jedným podnikom ak nebolo začaté predpísané konanie v tejto veci.
   Na podporu svojej žaloby žalobkyne uvádzajú štyri žalobné dôvody.
   
               —
            
            
               Chýbajúca právomoc Európskej komisie
               V tejto súvislosti sa uvádza, že Komisia nie je príslušná na zahrnutie výroby oxidu horečnatého do napadnutého aktu.
            
         
               —
            
            
               Existencia porušenia podstatných formálnych náležitostí
               Podľa žalobkýň napadnutý akt vykazuje tri podstatné formálne chyby:
               
                           —
                        
                        
                           žalobkyne neboli informované o začatí konania týkajúceho sa prípravy napadnutého aktu a ich účasť v tomto konaní teda bola oneskorená,
                        
                     
                           —
                        
                        
                           absencia „split views“ predložených žalobkyňami v napadnutom akte, a
                        
                     
                           —
                        
                        
                           nedodržanie lehoty stanovenej pre analýzu konečného znenia napadnutého aktu.
                        
                     
         
               —
            
            
               Porušenie článku 1 smernice 2008/1/ES o integrovanej prevencii a kontrole znečisťovania životného prostredia v rozsahu, v akom napadnutý akt porušuje cieľ uvedený v článku 1 uvedenej smernice, ktorý spočíva v ochrane životného prostredia ako celku.
            
         
               —
            
            
               Porušenie všeobecnej zásady rovnosti zaobchádzania
            
         Žalobkyne tvrdia, že napadnutý akt porušuje zásadu rovnosti zaobchádzania, pretože s podnikmi, ktoré sa nachádzajú v rozdielnych situáciách, zaobchádza rovnakým spôsobom.
   
      (1)  Ú. v. EÚ L 24, s. 8.